CELEX: 32016R1710
Language: fi
Date: 2016-09-27 00:00:00
Title: Neuvoston asetus (EU) 2016/1710, annettu 27 päivänä syyskuuta 2016, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 muuttamisesta

27.9.2016   
            
            
               FI
            
            
               Euroopan unionin virallinen lehti
            
            
               LI 259/1
            
         NEUVOSTON ASETUS (EU) 2016/1710,
   annettu 27 päivänä syyskuuta 2016,
   tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon yhteisen kannan 2001/931/YUTP (1) muuttamisesta annetun neuvoston päätöksen (YUTP) 2016/1711,
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvoston asetuksella (EY) N:o 2580/2001 (2) pannaan täytäntöön yhteinen kanta 2001/931/YUTP (3).
            
         
               (2)
            
            
               Neuvosto antoi 27 päivänä syyskuuta 2016 päätöksen (YUTP) 2016/1711, jolla muutetaan yhteistä kantaa 2001/931/YUTP. Päätöksellä (YUTP) 2016/1711 keskeytetään varojen jäädyttämistä koskevan velvoitteen sekä varojen ja taloudellisten resurssien saataville asettamista koskevan kiellon soveltaminen ryhmän ”Fuerzas armadas revolucionarias de Colombia” – ”FARC” (”Kolumbian vallankumoukselliset asevoimat”) osalta.
            
         
               (3)
            
            
               Unionin tason sääntely on tarpeen erityisesti sen varmistamiseksi, että talouden toimijat soveltavat sitä yhdenmukaisesti kaikissa jäsenvaltioissa.
            
         
               (4)
            
            
               Asetus (EY) N:o 2580/2001 olisi näin ollen muutettava tämän mukaisesti.
            
         
               (5)
            
            
               Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 2580/2001 seuraavasti:
   Lisätään 2 artiklaan kohta seuraavasti:
   
      ”4.   Edellä 1 ja 2 kohdassa tarkoitetut toimenpiteet keskeytetään siltä osin kuin ne koskevat ryhmää ”Fuerzas armadas revolucionarias de Colombia” – ”FARC” (”Kolumbian vallankumoukselliset asevoimat”).”
   
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä syyskuuta 2016.
      
         
            Neuvoston puolesta
         
         
            Puheenjohtaja
         
         F. MOGHERINI
      
   
   
      (1)  Neuvoston päätös (YUTP) 2016/1711, annettu 27 päivänä syyskuuta 2016, erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP muuttamisesta (katso tämän virallisen lehden sivu 3).
   
      (2)  Neuvoston asetus (EY) N:o 2580/2001, annettu 27 päivänä joulukuuta 2001, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi (EYVL L 344, 28.12.2001, s. 70).
   
      (3)  Neuvoston yhteinen kanta 2001/931/YUTP 27 päivältä joulukuuta 2001, erityistoimenpiteiden toteuttamisesta terrorismin torjumiseksi (EYVL L 344, 28.12.2001, s. 93).